**Topaic 8**

**Cúrsaí oibre**

**Feidhmeanna an aonaid**

*San aonad seo foghlaimeoidh an rang conas/faoi:*

* ceist a chur ar dhuine cén obair a dhéanann sé agus an cheist sin a fhreagairt.
* fiafraí de dhuine cén áit a bhfuil sé ag obair agus an cheist sin a fhreagairt.
* labhairt faoi stádas oibre
* fiafraí de dhuine an dtaitníonn a phost leis agus an cheist sin a

fhreagairt

* cur síos a dhéanamh ar choinníollacha oibre
* ceist a chur faoi choinníollacha oibre agus an cheist sin a fhreagairt
* fiafraí de dhuine an bhfuil post áirithe aige agus an cheist sin a fhreagairt

**An ghramadach**

*San aonad seo clúdaítear:*

* An Chopail: *An siúinéir tú*?
* Ceisteanna agus freagraí san aimsir láithreach: *Cén áit a bhfuil tú ag obair*?
* An forainm réamhfhoclach i: *ionam*
* An réamhfhocal i(n): *i dteach tábhairne, in óstán*

**Stór focal**

*San aonad seo clúdaítear:*

* Poist: dochtúir, altra/banaltra, rúnaí, tiománaí, múinteoir, freastalaí, tógálaí, meicneoir agus araile
* Áiteanna oibre: ospidéal, oifig, scoil, siopa, monarcha, óstán, teach tábhairne
* Coinníollacha oibre: tuarastal, pá, páirtaimseartha, lánaimseartha, sealadach, buan

**Beidh an foghlaimeoir in ann…**

**Labhairt**

* Cur síos an-simplí a thabhairt ar a p(h)ost agus ar na coinníollacha oibre.

**Cluastuiscint**

* Ceisteanna simplí ag baint lena p(h)ost a thuiscint agus nathanna a thuiscint i gcomhrá faoi chúrsaí oibre.

**Léamhthuiscint**

* Ainmneacha na bpost is coitianta a aithint agus na príomhphointí mar gheall ar obair a thuiscint i gcuntas scríofa

**Scríbhneoireacht**

* Cur síos simplí a scríobh faoina p(h)ost.

**Moltaí**

* Moltar na gníomhaíochtaí a dhéanamh san ord seo a leanas

Poist (Labhairt)

Fíor nó bréagach? (Éisteacht)

An Fhoghraíocht - p leathan / caol (Foghraíocht)

Ionad oibre (Labhairt)

Líon na bearnaí (Léitheoireacht)

Cá bhfuil siad ag obair? (Scríbhneoireacht)

Stádas oibre (Labhairt)

Coinníollacha oibre (Éisteacht)

Cad a dhéanaim? (Léitheoireacht)

Gairmré (Scríbhneoireacht)

Súil siar (Éisteacht)

An Banc Teanga

* Ní gá an t-ord seo a leanúint. Laistigh de gach topaic tá réimse leathan de ghníomhaíochtaí éagsúla. Ní gá gach gníomhaíocht a dhéanamh le do ghrúpa. Roghnaigh na gníomhaíochtaí bunaithe ar riachtanais agus ar chumas na bhfoghlaimeoirí. Tá treoracha soiléire mar aon le gach gníomhaíocht. Tá gníomhaíochtaí sa bhreis bunaithe ar ghnéithe den ghramadach a thagann chun cinn san aonad ar fáil chomh maith agus moltar iad a úsáid i dteannta le gníomhaíochtaí éagsúla. Tá moltaí ar fáil sna treoracha a ghabhann leis na gníomhaíochtaí difriúla.